יום סנט פיטר וסנט פול (Festa di San Pietro e Paolo) מתקיים ב-29 ביוני באיטליה לציון יום המוות של הקדושים הקתוליים מהחשובים בנצרות - פטרוס ופאולוס מתרסוס, שהיו מבין שנים עשר השליחים של ישו. חגיגה זו מתקיימת ברומא שכן הקדושים פיטר ופול הם הקדושים הפטרונים של העיר רומא וזהו יום חופש ציבורי בעיר.
פטרוס הקדוש (ששמו במקור שמעון בר יונה) הקדיש את רוב חיו להטפת הבשורה הנוצרית אחרי מותו של ישו. הוא נחשב לאפיפיור הראשון של הכנסיה הקתולית ומצא מותו בצליבה. בזיליקת פטרוס הקדוש שנמצאת בוותיקן הוקמה על שמו.
פאולוס השליח (ששמו במקור שאול התרסי) הומר לנצרות בדרכו לדמשק זמן קצר אחרי מותו של ישו. הוא היה מנהיג משפיע ביותר בכנסיה הנוצרית ולדמות חשובה בהתפתחות הנצרות. לפי האגדה ראשו נכרת ברומא בזמן מלכותו של הקיסר נירון.
ביום זה מתקיימים טקסי פולחן דתיים מגוונים בהנהגת אפיפיור הכנסיה הקתולית. בבוקר האפיפיור מעביר מיסה בבזיליקת פטרוס הקדוש. בסעודה האפיפיור עוטף את הארכיבישופים שהתמנו במהלך השנה בגלימה הנקראת pallium.
אירועים נוספים כוללים זיקוקים מטירת סנט אנג'לו שסמוכה לותיקן.
זהו יום חופש ציבורי ברומא ולכן חנויות, עסקים רבים, מוסדות ציבור ומשרדים יהיו סגורים. צפוי עומס רב באזורים הדתיים של רומא - בכנסיות ובוותקין.
הטיסות בתאריך זה נוחות מאוד ובמחירים טובים (מדובר בטרום עונת התיירות) - ראה טיסות לרומא. מצד שני צפוי לחץ רב על מלונות ברומא מה שמביא לעלית מחירים ולקושי באיתור מלונות טובים פנויים. במיוחד מלונות באזור הותיקן והדירות שבו (במיוחד הקטנות והפשוטות) מתמלאים ומתמלאות בצלייינים ותייירים נוצרים. אם רוצים לחסוך במחיר הנופש בעיר מומלץ להגיע כמה ימים קודם לכן או כמה ימים אחרי החג.
ילדים: יהנו מביקור קצר בכנסיה. המקום מדהים ומשרה אווירה של פאר, המבנה הוא אחד המבנים המפוארים בעולם וגם ילדים קטנים יתרשמו ממנו ומהכמות העצומה של המבקרים בו.
שעות פתיחה: 7:00-18:30. אם ביום זה האפיפיור מדבר לפני הקהל בכיכר, הבזיליקה תיפתח בסביבות 13:00 בצהריים, לאחר שהקהל מתפזר.